"قادین‌لاریمیزین تحصیل واوره تیم ساحه‌سینده کات ائتدیک‌لری مصافه حقیقتن ده تاریخی اوغورون ایفاده‌سی‌دیر".
بونو جمهورباشقانی رجب طیب اردوغان اسکی شهیره سفری زامانی گیریشیمجیلر، اکینچی لر، اؤنجیلر، ایدمانچی‌لار، صعنتچی لرو ایشچی قادین‌لارلا گؤروشو زامانی دئییب.
قادین-کیشی آیری-سئچکی‌لیگی ائتمه‌دن میللتین بوتون عضو‌لری ایله بؤیوک و قدرت‌لی تورکیه خیال‌لارینی رئاللاشدیردیق‌لارینی وورغولایان اردوغان "اؤلکه‌میزین گله‌جگی ایله باغلی هر بیر باخیشی و هر بیر لاییحه‌نی سیزینله بیرلیکده حیاتا کئچیره‌جک شکیلده دیزاین ائدیر و حیاتا کئچیریریک" سؤیله‌ییب.
تورکیه-‌ده قادین‌لارین خصوصیله تحصیل، اوره تیم، استخدام، سیاست و اجتماعی حیاتدا ان چوخ ایرلیلییش الده ائتدیگینی بیلدیرن اردوغان دئییب کی، من بونو قطعیت ایله دئییرم، بیز آلت یاپینی یاراتمیشیق، ایمکان‌لار یاراتمیشیق و جمعیتین بوتون طبقه‌لرین‌دن اولان قادین‌لاریمیزین اؤزلری، عائله‌لری، شهری و اؤلکه‌سی اوچون پتانسیل لرینی رئاللاشدیرماغا ایمکان وئره‌جک مانعه‌لری آرا‌دان قالدیرمیشیق.
